Diari Oficial de la Generalitat Valenciana


Sumari del DOGV 9531, del 10-02-2023 (2023/1309)

RESOLUCIÓ de 20 de novembre de 2020, de la Direcció General d'Indústria, Energia i Mines, per la qual s'atorga a Red Eléctrica de España, SAU, autorització administrativa prèvia i autorització administrativa de construcció de les instal·lacions de transport secundari denominada línia elèctrica subterrània (cable) de tensió nominal 220 kV de doble circuit per a fer entrada/eixida en la nova subestació transformadora de 220/20 kV, denominada ST Sancho Llop, des de la línia 220 kV Valldigna - Gandia, que discorre pel terme municipal de Gandia (València) i es declara, en concret, la utilitat pública d'aquesta instal·lació. Expedients de referència ATLINE/2011/481/46/E i ATLIRE/2018/9/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9531

Data del DOGV
:   10-02-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/1309


Data del document
:   20-11-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 20 de novembre de 2020, de la Direcció General d'Indústria, Energia i Mines, per la qual s'atorga a Red Eléctrica de España, SAU, autorització administrativa prèvia i autorització administrativa de construcció de les instal·lacions de transport secundari denominada línia elèctrica subterrània (cable) de tensió nominal 220 kV de doble circuit per a fer entrada/eixida en la nova subestació transformadora de 220/20 kV, denominada ST Sancho Llop, des de la línia 220 kV Valldigna - Gandia, que discorre pel terme municipal de Gandia (València) i es declara, en concret, la utilitat pública d'aquesta instal·lació. Expedients de referència ATLINE/2011/481/46/E i ATLIRE/2018/9/46.  
 [2023/1309]  
Antecedents  
Amb data 26 de desembre de 2011, Red Eléctrica de España, SA Unipersonal, a través de representant degudament acreditat, va presentar davant el llavors Servei Territorial d'Energia de València, un imprés normalitzat on sol·licita:  
- autorització administrativa prèvia de les instal·lacions de transport secundari denominada Línia elèctrica subterrània (cable) de tensió nominal 220 kV de doble circuit per a fer entrada/eixida en la nova subestació transformadora de 220/20 kV, denominada ST Sancho Llop, des de la línia 220 kV Valldigna - Gandia, que discorre pel terme municipal de Gandia (València),  
- autorització administrativa de construcció de la instal·lació (anteriorment denominada aprovació del projecte tècnic d'execució),  
  
- i declaració d'utilitat pública, en concret, de la instal·lació sol·licitada.  
A l'escrit de presentació d'aquestes peticions s'adjunta la documentació següent:  
- Projecte tècnic d'execució «Línia elèctrica subterrània a 220 kV d'alimentació a ST Sancho Llop (Gandia sud) amb connexió en ST Gandia i ST Valldigna» de data novembre de 2011, per a l'execució de l'esmentada instal·lació, acompanyat de declaració responsable de data 14 de novembre de 2011, i signats els dos documents per la mateixa persona tècnica competent projectista,  
- relació concreta i individualitzada de béns i drets que es consideren de necessària expropiació,  
- separates per a l'obtenció del condicionat tècnic, per a ser remeses als ajuntaments i a la resta de les administracions públiques, organismes i, si escau, empreses de serveis públics o d'interés general afectats per la instal·lació,  
- informe (exp. 324/4378-RXJ) de data 21 de març de 2011, emés per l'organisme ambiental, en el qual es determina l'amplitud i escala de detall de l'estudi d'impacte ambiental, com també la llista d'organismes i persones interessades afectats que s'han de tindre en compte en el procediment d'informació pública i consulta del projecte presentat,  
- estudi d'impacte ambiental i estudi d'integració paisatgística, per tal de ser remés a l'òrgan ambiental, per a l'obtenció del corresponent pronunciament ambiental després del tràmit d'informació pública i consultes ambientals, i  
- document comprensiu, a fi i efecte de la sol·licitud a l'Administració general de l'Estat de l'informe, abans de l'atorgament d'autorització administrativa, previst en l'article 36.3 de la Llei 54/1997, de 27 de novembre, del sector elèctric.  
Consta en l'expedient l'acreditació amb data 13 de febrer de 2012, de l'abonament de les taxes administratives associades al tràmit demanat.  
El procediment administratiu corresponent a estes sol·licituds va ser tramitat amb l'expedient de referència ATLINE/2011/481/46/E, incoat a este efecte pel llavors Servei Territorial d'Energia de València.  
  
La sol·licitud d'autorització administrativa i declaració en concret d'utilitat pública de la instal·lació elèctrica va ser objecte d'informació pública als efectes previstos en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat; en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 9 del Reial decret legislatiu 1/2008, d'11 de gener, pel qual s'aprova el text refós de la Llei d'avaluació d'impacte ambiental de projectes; en els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental; en el Decret 32/2006, de 10 de març, pel qual es modifica el Decret 162/1990, i en l'article 58 del Decret 120/2006, d'11 d'agost, pel qual s'aprova el Reglament de paisatge de la Comunitat Valenciana, durant el termini de trenta dies en:  
  
- el Diari Oficial de la Generalitat Valenciana, del 24 d'abril de 2012 (DOGV 6760).  
- el Butlletí Oficial de la Província de València, del 15 de maig de 2012 (BOP núm. 115)  
- el diari de premsa La Razón, edició Comunitat Valenciana, de 7 de maig de 2012.  
Amb la mateixa finalitat i termini, el llavors Servei Territorial d'Energia de València va remetre a l'Ajuntament de Gandia, per a la seua exposició en el tauler d'anuncis, la sol·licitud de reconeixement, en concret, d'utilitat pública de la instal·lació, juntament amb la relació concreta i individualitzada dels béns i drets afectats pel procediment d'expropiació forçosa del ple domini o per a la imposició de servitud de pas d'energia elèctrica, i també perquè, una vegada finalitzat el període de publicitat, li remetera diligència acreditativa de l'exposició, la qual consta en l'expedient.  
D'acord amb la documentació que consta en l'expedient, no hi van ser presentades al·legacions.  
D'acord amb el procediment reglamentàriament establit, a fi que, en el termini de vint dies, presentaren la seua conformitat o oposició a l'autorització sol·licitada i emeteren, si pertocava, els oportuns condicionats tècnics al projecte tècnic de la instal·lació, es va remetre separata d'aquest a les administracions, organismes i empreses de servei públic o d'interés general següents, els béns o els drets al seu càrrec dels quals puguen ser afectats per esta, amb el resultat que, en síntesi, es detalla:  
  
- Consta l'escrit favorable d'Iberdrola Distribución Eléctrica, SAU, de data 8 de maig de 2012, com també la conformitat de la interessada amb este.  
- Consta l'informe de conformitat de la Confederació Hidrogràfica del Xúquer, de data 24 de maig de 2012, amb condicions generals i particulars a la instal·lació, com també la conformitat de la interessada amb este. Consta, a més, l'escrit de data 5 d'agost de 2013, de l'esmentat organisme, pel qual s'autoritza la pròrroga per a la construcció de l'encreuament de la instal·lació amb els llits públics riu Serpis i barranc de Sant Nicolau.  
- Consta l'escrit de no oposició a la instal·lació de Telefónica, SA, de data 23 d'abril de 2012, com també la conformitat de la interessada amb este.  
- Consta l'escrit de recomanacions generals de Gas Natural SDG, SA, de data 18 d'abril de 2012.  
- Consta l'escrit de la Diputació Provincial de València, Àrea de Carreteres i Infraestructures, de data 13 d'abril de 2012, mitjançant el qual informa que la competència de conservació i explotació del vial CV-671 Gandia-Daimús pertany a l'Ajuntament de Gandia.  
- Consta l'escrit de l'Administrador d'Infraestructures Ferroviàries (ADIF), de data 12 d'abril de 2012, pel qual requereix la realització de proves prèvies a l'execució de l'encreuament, a l'efecte de poder determinar el condicionat de l'estesa de la línia en este punt, com també la conformitat de la interessada amb este.  
- No figura en l'expedient l'informe sol·licitat a Cable Europa, SAU, malgrat la reiteració efectuada pel Servei Territorial.  
D'acord amb el que es preveu en l'article 75.1 de la llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana i l'article 72 de la Llei 16/2008, de 22 de desembre, en el si del procediment d'autorització administrativa regulat pel Decret 88/2005, de 29 d'abril, el Servei Territorial d'Energia de València va sol·licitar en este acte a l'Ajuntament de Gandia que emetera informe a fi de recaptar les al·legacions que foren procedents sobre l'adaptació de la instal·lació elèctrica objecte d'aquest procediment al planejament urbanístic que resultara d'aplicació, com també informe on prestara conformitat o oposició a l'autorització sol·licitada i, si escau, el condicionat tècnic procedent, amb el resultat que, en síntesi, es detalla:  
- Ajuntament de Gandia. Mitjançant la Resolució de data 16 de maig de 2012, el Servei de Gestió Urbanística manifesta la conformitat amb l'expedient de referència, i no estableix cap tipus de condicionant.  
  
D'acord amb el procediment reglamentàriament establit i a fi que en el termini de trenta dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats ambientals al projecte tècnic de la instal·lació, el Servei Territorial d'Energia de València va remetre sengles escrits a les següents administracions, organismes i empreses de servei públic o d'interés general, els béns o els drets al seu càrrec dels quals pogueren ser afectats per esta, adjuntant a estos còpies de l'estudi d'impacte ambiental, document de síntesi de l'estudi d'impacte ambiental i l'estudi d'integració paisatgística, amb el resultat que, en síntesi, es detalla:  
  
- Consta l'informe de la Direcció General de Patrimoni Cultural de data 4 de juny de 2012, condicionat als resultats que diga la preceptiva actuació arqueològica, que es reflectiran i incorporaran a la memòria d'impacte patrimonial que necessàriament caldrà avaluar este centre. Remés a la interessada, esta manifesta que l'estudi d'impacte ambiental està elaborat i inclou un estudi documental de patrimoni cultural, i adjunta, així mateix, l'autorització de prospecció arqueològica (exp. 0640p.11), de data 14 d'octubre de 2011.  
- Consta l'escrit de la Unitat de Sanitat, de la Direcció General de Salut Pública, de data 2 de maig de 2012, el qual manifesta no hi ha consideracions a realitzar a la documentació de la instal·lació objecte d'autorització.  
- Consta l'informe favorable sempre que es duga a terme les condicions fixades en l'estudi d'integració paisatgística, del Servei d'Infraestructura Verda i Paisatge de data 14 de juny de 2012.  
- Consta l'informe de no afecció del Servei d'Espais Naturals i Biodiversitat de data 23 d'abril de 2012, com també la conformitat de la interessada amb este.  
- Consta la Resolució de data 16 de maig de 2012, del Servei de Gestió Urbanística de l'Ajuntament de Gandia, pel qual es manifesta la conformitat amb l'expedient de referència, i no estableix cap tipus de condicionant.  
- No consten els informes sol·licitats als efectes indicats de l'Ajuntament de Daimús i del Servei Territorial de Medi Ambient.  
Instruït el tràmit d'informació pública i consultes, d'acord amb les previsions del Decret 88/2005, de 29 d'abril, i amb la legislació en matèria d'avaluació d'impacte ambiental, el Servei Territorial d'Energia de València va remetre al Servei d'Avaluació d'Impacte Ambiental el projecte tècnic, l'estudi d'impacte ambiental i el document de síntesi, còpia de l'estudi d'integració paisatgística, com també els informes de caràcter ambiental rebuts durant la fase de consultes i les respostes a estos per la interessada, a l'efecte del pronunciament ambiental de la instal·lació objecte d'aquesta autorització.  
  
En relació amb el pronunciament ambiental, consta en l'expedient còpia de la declaració d'impacte ambiental (DIA) de data 25 de febrer de 2013 (exp. 98/12-AIA), de la Direcció General d'Avaluació Ambiental i Territorial, en la qual s'estima acceptable, als sols efectes ambientals i sense perjudici de l'obtenció prèvia de les autoritzacions sectorials que li siguen aplicables, el projecte de línia elèctrica a 220 kV, doble circuit, subterrània, de connexió de l'ST Sancho Llop amb les ST Gandia i ST Valldigna, promogut per Red Eléctrica de España, SAU, el traçat de la qual discorre pel terme municipal de Gandia, sempre que este es desenvolupe amb les previsions del projecte, l'estudi d'impacte ambiental i altra documentació que consta en l'expedient i s'adopten les mesures condicionants de l'apartat segon d'aquest informe.  
  
Amb data 9 de maig de 2012, la Direcció General de Política Energètica i Mines (DGPEM), del llavors Ministeri d'Indústria, Energia i Turisme, va emetre informe desfavorable a la instal·lació sol·licitada, als efectes previstos en l'article 36.3 de la Llei 54/1997, de 27 de novembre, del sector elèctric, l'article 114 del Reial decret 1955/2000, en «no poder considerar-se com a actuació planificada».  
En aplicació de l'article 10.3 del Reial Decret llei 13/2012, de 30 de març (BOE 78, 31.03.2012), pel qual es va establir que «no es podrà emetre l'informe a què fa referència l'article 36.3 de la Llei 54/1997, de 27 de novembre, del sector elèctric, en sentit favorable fins a l'aprovació per part del Consell de Ministres de la nova planificació de la xarxa de transport d'energia elèctrica», va quedar suspesa temporalment la Planificació de la xarxa de transport d'energia elèctrica i, per tant, la instal·lació objecte d'aquesta autorització va quedar de la mateixa manera paralitzada.  
Posteriorment, mitjançant l'Ordre IET/2209/2015, de 21 d'octubre, es va publicar l'Acord del Consell de Ministres de 16 d'octubre de 2015, pel qual s'aprovava el document de Planificació energètica. Pla de desenvolupament de la xarxa de transport d'energia elèctrica 2015-2020 (BOE 254, 23.10.2015), en el document del qual, es recull i actualitza l'actuació objecte d'aquesta autorització, la qual cosa va habilitar la possibilitat de reactivació de l'expedient administratiu.  
Amb data 14 de gener de 2019, Red Eléctrica de España, SA Unipersonal va presentar a través del Registre Telemàtic de la Generalitat Valenciana, i a fi d'instruir novament l'expedient amb un nou abast per modificació del traçat de la línia projectada inicialment, un imprés normalitzat on sol·licitava:  
- autorització administrativa prèvia de les instal·lacions de transport secundari de la denominada Línia elèctrica subterrània (cable) de tensió nominal 220 kV de doble circuit per a fer entrada/eixida en la nova subestació transformadora de 220/20 kV, denominada ST Sancho Llop, des de la línia 220 kV Valldigna - Gandia, que discorre pel terme municipal de Gandia (València),  
- autorització administrativa de construcció de l'esmentada subestació,  
- i declaració d'utilitat pública, en concret, de la instal·lació.  
A l'escrit de presentació d'aquestes peticions s'adjunta la documentació següent:  
- Projecte tècnic d'execució «Modificació línia elèctrica subterrània a 220 kV, doble circuit, alimentació a ST Sancho Llop (Gandia Sud) amb connexió en ST Gandia i ST Valldigna» de data abril de 2018, per a l'execució de l'esmentada instal·lació, que substitueix el presentat inicialment de data novembre de 2011, acompanyat de declaració responsable de data 11 de setembre de 2018, i signats els dos documents per la mateixa persona tècnica competent projectista,  
  
- relació concreta i individualitzada de béns i drets que es consideren de necessària expropiació,  
- declaració responsable de la persona tècnica competent projectista, acreditativa del compliment de la normativa aplicable al projecte d'acord amb el que estableix l'article 53.1.b de la Llei 24/2013, de 26 de desembre, del sector elèctric,  
- acreditació de l'abonament de les taxes administratives associades al tràmit que es demana, per actualització del projecte, i  
- sol·licitud de consulta a l'òrgan ambiental de no sotmetiment a avaluació d'impacte ambiental la variació del traçat projectat.  
En atenció a l'esmentada consulta a l'òrgan ambiental, amb data 22 d'octubre de 2018, la interessada presenta informe de la Subdirecció General d'Avaluació Ambiental, de data 17 d'octubre de 2018, en el qual es conclou que l'estudi d'impacte ambiental que es va elaborar per a l'avaluació ambiental del projecte inicial i en el qual es basa la DIA (exp. 98/12-AIA) de data 25 de gener de 2013, que no ha perdut la seua vigència i és adequat per a la consideració ambiental del projecte actual, per la qual cosa serà suficient una resolució complementària a la DIA que empare este i en la qual s'haurà de tindre en compte la consulta a l'òrgan competent en matèria d'inundabilitat.  
El procediment administratiu corresponent a estes sol·licituds ha sigut tramitat amb l'expedient de referència ATLIRE/2018/9/46, incoat a este efecte pel Servei Territorial d'Indústria i Energia de València.  
  
La modificació del nou traçat projectat és d'escassa rellevància, discorre en paral·lel i a escassa distància, i bàsicament al llarg dels mateixos vials de caràcter urbà projectats inicialment, no obstant això, el projecte presentat amb data 14 de gener de 2019 substitueix l'inicial de data novembre de 2011.  
Els punts de connexió, origen i final, de la instal·lació sol·licitada són titularitat de Red Eléctrica de España, SA Unipersonal. Concretament el circuit 220 kV Valldigna - Sancho Llop té l'origen en la cambra de connexions passant CEP1 existent, situada en el front de façana de la subestació ST Gandia, des d'on fa connexió amb el circuit Valldigna i parteix discorrent en subterrània durant 2.396 m fins a la posició de línia a la sala GIS de la nova subestació ST Sancho Llop. D'aquesta manera, el circuit 220 kV Valldigna - Gandia actual passarà a ser el circuit 220 kV Valldigna - Sancho Llop, deixant lliure la posició de línia Valldigna en l'ST Gandia. D'altra banda, el circuit 220 kV Gandia - Sancho Llop té l'origen en la posició de línia a la sala GIS de la subestació ST Gandia que ha quedat alliberada del circuit de Valldigna esmentat anteriorment, des d'on parteix discorrent en subterrani 2.399 m fins a la posició de línia a la sala GIS de la nova subestació ST Sancho Llop. Els dos circuits discorren en canalització conjunta durant 2.325 m en doble circuit, i la resta del seu traçat és en canalització de simple circuit. Tot el seu traçat s'executa pel terme municipal de Gandia (València).  
  
Consta com a antecedents rellevants i vinculats estretament a la present línia de 220 kV objecte d'aquesta autorització:  
- Resolució de data 2 d'octubre de 2020, la Direcció General d'Indústria, Energia i Mines, per la qual s'atorguen a Red Eléctrica de España, SA Unipersonal autorització administrativa prèvia i autorització administrativa de construcció de les instal·lacions de transport secundari de la nova subestació transformadora de 220/20 kV, denominada ST Sancho Llop, a situar al terme municipal de Gandia (València) i es declara, en concret, la utilitat pública d'aquestes instal·lacions [expedient referencia ATASCT/2011/257/46/E], accessible en l'URL: https://www.tramita.gva.es/csv-front/index.faces'cadena=TH429E38-TV95JULG-QQSXTH4K, (CSV: TH429E38-TV95JULG-QQSXTH4K).  
  
L'objecte, per tant, d'aquesta instal·lació és connectar la nova ST Sancho Llop amb la xarxa de transport existent, de manera que esta, de conformitat amb el document de Planificació energètica. Pla de desenvolupament de la xarxa de transport d'energia elèctrica 2015-2020, permeta el suport a la xarxa de distribució des de la xarxa de transport, atenent així les necessitats d'energia elèctrica del municipi de Gandia i poblacions confrontants, de manera que l'autorització sol·licitada és congruent i estrictament necessària per a la funcionalitat de la subestació.  
En virtut de la seua condició de transportista únic, derivades de l'article 34.2 de la Llei 24/2013, de 26 de desembre, del sector elèctric, com també de l'habilitació expressa per a realitzar, en tot cas, l'activitat de transport d'energia elèctrica continguda en l'article 4.2 del Reial decret 1955/2000, d'1 de desembre, és procedent considerar que Red Eléctrica de España, SA Unipersonal, disposa de la capacitat exigible per a promoure este projecte.  
La sol·licitud d'autorització administrativa de construcció de la instal·lació i de reconeixement, en concret, de la seua utilitat pública, ha sigut objecte d'informació pública als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana; en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 36 de la Llei 21/2013, de 9 de desembre, d'avaluació ambiental; en els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i en el Decret 32/2006, de 10 de març, pel qual es modifica el Decret 162/1990, durant el termini de trenta dies en:  
- el Diari Oficial de la Generalitat Valenciana, de l'11 de gener de 2019 (DOGV 8462),  
- el Butlletí Oficial de la Província de València, del 4 de gener de 2019 (BOP núm. 3),  
- el diari de premsa Levante. El mercantil Valenciano, de 23 de gener de 2019.  
Amb la mateixa finalitat i termini, el llavors Servei Territorial d'Energia de València va remetre a l'Ajuntament de Gandia, per a la seua exposició en el tauler d'anuncis, la sol·licitud de reconeixement, en concret, d'utilitat pública de la instal·lació, juntament amb la relació concreta i individualitzada dels béns i drets afectats pel procediment d'expropiació forçosa del ple domini o per a la imposició de servitud de pas d'energia elèctrica, requerint d'aquell, una vegada finalitzat el període de publicitat, que li remetera diligència acreditativa de l'exposició, la qual consta en l'expedient.  
El projecte, així mateix, ha sigut exposat per a consulta pública en l'adreça electrònica següent www.indi.gva.es/web/energia/inicio, en castellà i www.indi.gva.es/va/web/energia/inicio, en valencià, en l'apartat «Informació pública».  
D'acord amb la documentació que consta en l'expedient, van ser presentades les al·legacions següents, amb el resultat que, en síntesi, es detalla:  
- MJFP, amb DNI \*\*\*580Y, va presentar un escrit en el qual sol·licitava còpia de diferent documentació relacionada amb la planificació de la xarxa de transport, com també del traçat i la ubicació inicial de la subestació ST Sancho Llop i la seua línia d'alimentació.  
- MMMC, amb DNI \*\*\*638H, va presentar un escrit pel qual va manifestar que: no està motivada la modificació del traçat de la línia respecte al projecte inicial, que la modificació de la línia a l'entrada a la nova ST Sancho Llop, amb afecció a la parcel·la 75 de la seua titularitat, ha ignorat noves afeccions, com l'accés sud al port de Gandia, que fa inadequat el nou traçat, que hi ha una minoració en el pressupost de la instal·lació no justificada, i que l'estudi d'impacte ambiental, com també estudi d'integració paisatgística datats en 2011 i exposats en la informació pública del projecte, són improcedents pel temps transcorregut i els canvis en l'entorn que s'han produït des de llavors, per tant, sol·licita que es declare nul·la la modificació i la tramitació duta a terme.  
- IFV, amb DNI \*\*\*687P, en nom i representació de la mercantil Pebrella, SL, amb NIF \*\*\*106, va presentar un escrit en el qual al·legava que les parcel·les del projecte amb números 75 i 76 són propietat de l'esmentada mercantil, aporta còpia de l'escriptura de compravenda i sol·licita en el mateix escrit la concessió d'un termini de 30 dies addicionals per a consultar els expedients i dirigir, si escau, les al·legacions que consideren oportunes.  
Remeses les al·legacions a la interessada, esta va manifestar en relació amb la presentada per MJFP que la informació sol·licitada del Pla de desenvolupament de la xarxa de transport d'energia elèctrica i les seues modificacions és pública i pot accedir-s'hi a través de la corresponent publicació en el Boletín Oficial del Estado, respecte als projectes suspesos, la interessada remet l'al·legant al que es disposa en el Reial Decret llei 13/2012, de 30 de març, pel qual es transposen directives en matèria de mercats interiors d'electricitat i gas i en matèria de comunicacions electròniques, i pel qual s'adopten mesures per a la correcció de les desviacions per desajustaments entre els costos i ingressos dels sectors elèctric i gasista, i finalment respecte a la ubicació inicial de la subestació ST Sancho Llop adverteix que la documentació requerida va ser objecte d'informació pública dins de la instrucció de l'expedient ATASCT/2011/257/46/E, i aporta, no obstant això, el plànol cadastral d'aquesta.  
Es fa notar, respecte a les al·legacions presentades per la MJFP, que estes no són de caràcter tècnic, sinó de petició d'informació, per la qual cosa consta en l'expedient escrit de remissió de la informació sol·licitada a l'al·legant.  
Respecte a la presentada per MMMC, la interessada va manifestar que després de la suspensió esdevinguda sobre la planificació de la xarxa de transport d'energia elèctrica a conseqüència de l'entrada en vigor del Reial Decret llei 13/2012, de 30 de març, i, per consegüent, la paralització de l'expedient inicial ATLINE/2011481/46/E, i posteriorment l'entrada en vigor de la nova i vigent «Planificació energètica. Pla de desenvolupament de la xarxa de transport d'energia elèctrica 2015-2020», es va procedir a reprendre las gestions pertinents per a la legalització de la instal·lació, per a això es va actualitzar el traçat de la línia a instàncies i en coordinació amb el Departament d'Urbanisme de l'Ajuntament de Gandia, i estes modificacions afectaven exclusivament béns de domini públic municipal; que les modificacions en el traçat de la línia no afecten l'arribada a la subestació ST Sancho Llop, tal com denuncia l'al·legant, sent l'afecció sobre la parcel·la 75 similar a la inicial, si bé s'ha incrementat lleugerament a conseqüència de la distribució de l'edifici GIS en la subestació i les dimensions de les rases que s'han adequat a les normatives de Red Eléctrica de España, SAU; que les afeccions d'altres elements, com també l'accés sud al port de Gandia, s'han tingut en consideració dins del projecte instruït sota l'expedient ATASCT/2011/257/46/E i ATLIRE/2018/9/46; i que d'acord amb el que va determinar l'òrgan ambiental mitjançant informe de data 17 d'octubre de 2018, l'estudi d'impacte ambiental que es va elaborar per a l'avaluació ambiental del projecte inicial i en el qual es basa la DIA (exp. 98/12-AIA) de data 25 de gener de 2013, no ha perdut la seua vigència, i és adequat per a la consideració ambiental del projecte actual.  
Respecte a la presentada per la mercantil Pebrella, SL, la interessada pren nota de la titularitat de les parcel·les 75 i 76 manifestada per l'al·legant en no haver-li traslladat el títol de propietat que diu adjuntar aquell. Es fa constar que d'acord amb el títol de propietat que adjunta l'al·legant, es dedueix la titularitat a favor de la MMMC, la qual adquireix les finques a títol privatiu. Cal advertir que, ara per ara, el IFV no ha presentat noves aportacions a l'al·legació inicial.  
Ateses les al·legacions, la interessada insta la continuació de l'expedient, atés que estes al·legacions no desvirtuen la sol·licitud d'autorització formulada.  
De conformitat amb el procediment reglamentàriament establit, a fi que, en el termini de vint dies presentaren la seua conformitat o oposició a l'autorització sol·licitada i emeteren, si procedia, els oportuns condicionats tècnics al projecte tècnic de la instal·lació, es va remetre separata d'aquest a les següents administracions, organismes i empreses de servei públic o d'interés general, els béns o els drets dels quals al seu càrrec, puguen ser afectats per esta, amb el resultat que, en síntesi, es detalla:  
- Servei Territorial d'Urbanisme de València. Mitjançant l'escrit de data 21 de febrer de 2019, este servei manifesta que la instal·lació objecte de sol·licitud s'emplaça en sòl urbà industrial segons el Pla general de Gandia, de manera que no altera el planejament urbanístic del municipi, ni necessita declaració d'interés comunitari, ni és necessari informe previ d'aquest òrgan administratiu a l'atorgament de la llicència municipal, per la qual cosa no afecta les competències d'aquest servei.  
- Confederació Hidrogràfica del Xúquer. Mitjançant informe de data 12 de març de 2019, els serveis tècnics estableixen condicionats generals per possible afecció a domini públic hidràulic o a la seua zona de policia, relatius a la necessitat de sol·licitar l'autorització d'aquest organisme de conca, de la documentació requerida en la sol·licitud, de les distàncies que s'haurà de respectar en tots els encreuaments d'acord amb les normes que a este efecte es tinga dictada sobre este tipus de gàlibs per la regulació, com també, que tota autorització d'encreuament subterrani està subjecta a un cànon anual d'utilització del domini públic hidràulic. Remesa a la interessada, esta manifesta no iniciar els treballs d'execució, fins a l'obtenció de l'autorització per part d'aquest organisme de conca. Consta, després d'esmenar la interessada la documentació de sol·licitud d'autorització, la Resolució del 25 d'octubre de 2019, per la qual l'organisme de conca emet autorització per a encreuaments en ponts existents de llits públics (barranc de Sant Nicolau i riu Serpis) mitjançant instal·lació de línia subterrània.  
- Servei Territorial de Medi Ambient. Mitjançant l'escrit de data 25 de maig de 2019, este servei manifesta que no troba inconvenient i no considera procedent la tramitació de l'expedient d'ocupació i concessió demanial sobre el camí ramader, tenint en compte que l'esmentada línia no afecta espai natural protegit, no afecta terreny forestal, i que l'afecció a camí ramader és en terreny urbà i/o urbanitzable.  
  
- Servei d'Ordenació del Territori. Mitjançant l'informe de data 17 de desembre de 2019, es conclou que el projecte de modificació de la línia elèctrica subterrània a 220 kV, doble circuit, d'alimentació a l'ST Sancho Llop, amb connexió en l'ST Gandia i ST Valldigna, està afectat per perillositat d'inundació i segons el que es pretén, és compatible pel que respecta a les determinacions normatives del Pla d'acció territorial de caràcter sectorial sobre prevenció de riscos d'inundació de la Comunitat Valenciana (PATRICOVA). Remés l'informe a la interessada, esta manifesta la conformitat amb este.  
  
- Administrador d'Infraestructures Ferroviàries (ADIF). Mitjançant l'escrit de 9 de maig de 2019, els serveis tècnics manifesten la conformitat amb les obres, sempre que estes s'ajusten al que s'estipula en la Llei 38/2015 i en el Reial decret 2387/2004, de 30 de desembre, havent de disposar de l'ocupació temporal dels terrenys afectats, sent necessari, a més, que els treballs i instal·lacions a executar siguen compatibles amb posteriors actuacions que puga realitzar ADIF en la zona, i amb autorització prèvia d'aquest òrgan. Remés l'escrit a la interessada, esta manifesta la conformitat amb este.  
- Iberdrola Distribución Eléctrica, SAU. Mitjançant l'escrit de data 13 de març de 2019, esta manifesta la conformitat amb la separata tècnica del projecte i estableix com a condicionat tècnic que la instal·lació es realitze d'acord amb els reglaments tècnics de seguretat de línies d'alta tensió i de baixa tensió. Remés l'escrit a la interessada, esta manifesta la conformitat amb este.  
- Comunitat de Regants Riu Alcoi. Mitjançant l'escrit de data 24 de maig de 2019, es concedeix permís per a l'execució de l'obra. Remés l'escrit a la interessada, esta manifesta la conformitat amb este.  
  
- No figuren en l'expedient els informes sol·licitats a Telefónica, SA, Aguas de Valencia, Nedgia Cegas, SA, com també a Vodafone Ono, SAU, malgrat la reiteració efectuada pel Servei Territorial.  
D'acord amb el que es preveu en l'article 75.1 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana i l'article 72 de la Llei 16/2008, de 22 de desembre, en el si del procediment d'autorització administrativa regulat pel Decret 88/2005, de 29 d'abril, el Servei Territorial d'Indústria i Energia de València va sol·licitar a l'Ajuntament de Gandia, com a autoritat urbanística municipal competent, en el mateix ofici en què requeria la conformitat o oposició al projecte i condicionat tècnic, que evacuara informe sobre l'adaptació del projecte de la nova subestació al planejament urbanístic que resultara d'aplicació, advertint que, de conformitat amb el que es disposa en este article, disposava del termini d'un mes per a l'emissió de l'informe esmentat, passat el qual s'entendria evacuat en sentit favorable. En resposta, l'Ajuntament de Gandia, mitjançant l'escrit de data 14 de maig de 2019, i en relació amb el reconeixement en concret de la utilitat pública de la instal·lació, els serveis tècnics municipals van manifestar que el traçat de la línia que es descriu en el projecte ha sigut consensuat prèviament amb l'Ajuntament de Gandia, i no consta en l'esmentat escrit pronunciament en matèria urbanística.  
  
Instruït el tràmit d'informació pública i consultes, d'acord amb les previsions del Decret 88/2005, de 29 d'abril i amb la legislació en matèria d'avaluació ambiental, el Servei Territorial d'Energia de València va enviar a la Subdirecció General d'Avaluació Ambiental els informes rebuts durant la fase de consultes, com també les respostes a estos per la interessada, i remet a l'adreça electrònica oportuna per a la consulta els documents tècnics i ambientals de l'expedient, a l'efecte del pronunciament ambiental de la instal·lació objecte d'aquesta autorització.  
  
En relació amb el pronunciament ambiental, consta en l'expedient còpia de la declaració d'impacte ambiental (exp. 113/3617-OJZ) i Resolució complementària (exp. 98/12-AIA) de data 29 d'abril de 2020, de la Direcció General de Medi Natural i d'Avaluació Ambiental, per la qual es modifica la Resolució de 25 de febrer de 2013, per la qual s'emet la declaració d'impacte ambiental del projecte (expedient 98/9874-PVY), per a donar cobertura a l'esmentada modificació, mantenint la seua vigència la resta d'aquesta resolució, afegint, no obstant això, en el punt 4, de l'apartat segon, de la part dispositiva d'aquesta, l'actualització en la gestió dels excedents d'excavació, consistent en la consideració de l'Ordre APM/1007/2017, de 10 d'octubre, sobre normes generals de valorització de materials naturals excavats per a la seua reutilització en operacions de rebliment i obres diferents a aquelles en les quals es van generar. Este pronunciament és accessible en l'URL: https://www.tramita.gva.es/csv-front/index.faces'cadena=TH2HZ4BX-IUN1I9L2-SXGYPXAG, (CSV: TH2HZ4BX-IUN1I9L2-SXGYPXAG).  
  
Amb data 18 de desembre de 2018, la Direcció General de Política Energètica i Mines (DGPEM), del Ministeri per a la Transició Ecològica, va emetre informe favorable sol·licitat per esta direcció general a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica, als efectes previstos en l'article 35.2 de la Llei 24/2013, de 26 de desembre, del sector elèctric, l'article 114 del Reial decret 1955/2000, i de conformitat amb el Decret 88/2005, de 29 d'abril.  
D'acord amb el que es disposa en l'informe de la DGPEM, de data 18 de desembre de 2018, la instal·lació objecte de la present resolució està inclosa en l'últim Pla d'inversió anual (2021) i triennal (2021-2023), sota el projecte de codi J-9546-L4607, denominat E/S Sancho Llop L/Gandia-Valldigna 220 kV» (sic), i amb el següent abast i inversió a retribuir:  
- Península 220 Cable DC Cu 2.000 mm² >= 2,2 km (codi d'instal·lació 015-10695-LI), amb una longitud de 2,393 km i volum previst d'inversió retribuïble (VPI) de 42.143.411 €.  
Respecte a la necessitat d'aquesta instal·lació, com a requisit previ a justificar pel sol·licitant i avaluar per l'òrgan competent per a la seua autorització, cal indicar que en tractar-se d'una instal·lació de la xarxa de transport, esta està inclosa en l'annex I.1 (pàg. 25) de la Planificació energètica. Pla de desenvolupament de la xarxa de transport d'energia elèctrica 2015-2020, de caràcter vinculant, sent la seua motivació el suport a la distribució, i està prevista la seua data de posada en servei per a l'any 2020.  
Ha de considerar-se que la instal·lació de transport sol·licitada no genera incidències negatives en el sistema, la qual haurà de remetre's al pronunciament favorable de l'informe, de 18 de desembre de 2018, de la Direcció General de Política Energètica i Mines, en el qual, entre altres aspectes, s'avalua les possibles afeccions de la instal·lació als plans de desenvolupament de la xarxa i a la gestió tècnica del sistema.  
Consta en l'expedient l'informe favorable del Servei Territorial d'Indústria i Energia de València, òrgan encarregat de la instrucció de l'expedient i proposta de resolució de la Subdirecció General d'Energia i Mines adscrita a este centre directiu.  
  
Fonaments de dret  
La instrucció i resolució d'aquest procediment administratiu correspon a la Generalitat, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concorde amb l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i de conformitat amb el títol VIII del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, correspon a la Direcció General d'Indústria, Energia i Mines d'aquest departament la resolució d'aquest procediment.  
D'acord amb l'article 34.1 de la Llei 24/2013, de 26 de desembre, del sector elèctric, la instal·lació elèctrica objecte de sol·licitud constitueix part de la xarxa de transport secundari d'energia elèctrica.  
D'acord amb el que es disposa en l'article 53.4 de la Llei 24/2013, de 26 de desembre, del sector elèctric; l'article 121 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i l'article 8 del Decret 88/2005, de 29 d'abril, sense perjudici de l'exempció que preveu este últim per a les empreses que estiguen exercint l'activitat de transport, els sol·licitants d'autoritzacions d'instal·lacions de transport d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten.  
D'acord amb els articles 35 i 53 de la Llei 24/2013, de 26 de desembre, del sector elèctric, i l'article 7.1.a i b del Decret 88/2005, de 29 d'abril, la construcció d'instal·lacions elèctriques pertanyents a la xarxa de transport requereix autorització administrativa prèvia i autorització administrativa de construcció (d'acord amb la nova terminologia introduïda per la Llei 24/2013).  
D'acord amb l'article 35.2 de la Llei 24/2013, de 26 de desembre; l'article 114 del Reial decret 1955/2000, d'1 de desembre, i l'article 9.6 del Decret 88/2005, de 29 d'abril, la present instal·lació requereix la sol·licitud d'informe previ a l'Administració general de l'Estat (actualment a la Direcció General de Política Energètica i Mines del Ministeri per a la Transició Ecològica i el Repte Demogràfic), en el qual esta consignarà les possibles afeccions de la projectada instal·lació als plans de desenvolupament de la xarxa (els actuals aprovats per l'Acord del Consell de Ministres, de 16 d'octubre de 2015, publicat mitjançant l'Ordre IET/2209/2015, de 21 d'octubre, per la qual es publica l'Acord del Consell de Ministres de 16 d'octubre de 2015, pel qual s'aprova el document de Planificació energètica. Pla de desenvolupament de la xarxa de transport d'energia elèctrica 2015-2020, BOE núm. 254, de 23.10.2015), a la gestió tècnica del sistema i al règim econòmic regulats en l'esmentada llei. Este informe haurà de tindre's en compte en l'atorgament de l'autorització.  
De conformitat amb l'article 1 de la Llei 2/1989, de 3 de març, d'impacte ambiental, i el seu desenvolupament a través del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, modificat pel Decret 32/2006, de 10 de març, del Consell de la Generalitat, la instal·lació objecte d'aquesta autorització serà objecte d'avaluació d'impacte ambiental en estar compresa en epígraf 2.g de l'annex I de l'esmentada llei, observant els tràmits previstos en el reglament que la desenvolupa.  
Per ser el present procediment relatiu a l'autorització administrativa d'una línia elèctrica de transport amb tensió igual o superior a 132 kV, declarada en concret d'utilitat pública, d'acord amb l'article 73 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, és aplicable el capítol XX «De les infraestructures del sector energètic» d'aquesta norma legal.  
D'acord amb el que es disposa en l'article 75 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, i l'article 72 de la Llei 16/2008, de 22 de desembre, de mesures fiscals, de gestió administrativa i financera, i d'organització de la Generalitat, la instal·lació objecte de la present autorització, requerirà sol·licitar informe a l'administració urbanística competent sobre l'adaptació de la instal·lació al planejament urbanístic que siga d'aplicació.  
D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer, en estar emplaçada dins d'una subestació de transformació amb tensió en algun dels seus costats igual o superior a 36 kV.  
Per a les sol·licituds d'autorització administrativa prèvia i autorització administrativa de construcció és aplicable el capítol II, del Decret 88/2005, de 29 d'abril, per estar classificada la instal·lació elèctrica objecte d'aquest procediment dins del grup primer.  
D'acord amb l'apartat 2.A.4, de l'article 5, del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que esta no genera incidències negatives en el sistema.  
D'acord amb el que s'estableix en l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en este cas, el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
D'acord amb l'article 54 de la Llei 24/2013, de 26 de desembre, les instal·lacions de transport d'energia elèctrica es declaren, amb caràcter general, d'utilitat pública, a l'efecte d'expropiació forçosa dels béns i drets necessaris per al seu establiment i de la imposició i exercici de la servitud de pas. D'acord amb l'article 55.1 d'aquesta norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, i per a això han d'incloure una relació concreta i individualitzada dels béns o drets que consideren de necessària expropiació.  
Per a la sol·licitud de declaració d'utilitat pública, en concret, de la instal·lació a executar és aplicable el procediment i les disposicions contingudes en el capítol V, del títol VII, del Reial decret 1955/2000, d'1 de desembre, d'acord amb el que es preveu en la disposició addicional primera del Decret 88/2005, de 29 d'abril.  
En virtut del que es disposa en l'article 56 de la Llei 24/2013, de 26 de desembre, del sector elèctric, i en el que resulte d'aplicació de l'article 162.3 del Reial decret 1955/2000, la servitud de pas subterrani comprén l'ocupació del subsol pels cables conductors, a la profunditat i amb les altres característiques que assenyale la legislació urbanística aplicable. La servitud de pas comprendrà igualment el dret de pas o accés i l'ocupació temporal de terrenys o altres béns necessaris per a construcció, vigilància, conservació i reparació de les corresponents instal·lacions. Per a les línies subterrànies es prohibeix la plantació d'arbres i construcció d'edificis i instal·lacions industrials, en la franja definida per la rasa on van allotjats els conductors incrementada en les distàncies mínimes de seguretat reglamentàries.  
  
De conformitat amb el que es disposa en la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els procediments regulats en este decret llei en tràmit a la seua entrada en vigor, es regiran per la normativa anterior, sense perjudici que les persones interessades puguen presentar una nova sol·licitud.  
Per tant, una vegada complits els requisits i els procediments legals i reglamentaris establits en la legislació vigent aplicables, resolc:  
  
  
Primer  
Atorgar autorització administrativa prèvia a Red Eléctrica de España, SA Unipersonal entesa com el dret a realitzar les instal·lacions de transport de la línia elèctrica subterrània (cable) de tensió nominal 220 kV de doble circuit per a fer entrada/eixida en la nova subestació transformadora de 220/20 kV, denominada ST Sancho Llop, des de la línia 220 kV Valldigna - Gandia, objecte dels expedientes de referència ATLINE/2011/481/46/E i ATLIRE/2018/9/46, a situar al terme municipal de Gandia, província de València, i que les seues principals característiques són:  
Amb independència de les característiques tècniques de la instal·lació que s'hi autoritza, detallades en les taules anteriors, i de les modificacions que eventualment pogueren ser certificades per la persona directora facultativa de l'obra a la seua finalització, i recollides en l'autorització d'explotació del Servei Territorial d'Indústria i Energia de València, es fa constar als efectes retributius que puguen correspondre que d'acord amb el pressupost material d'execució total que consta en el projecte de les instal·lacions objecte d'aquesta autorització, el seu cost és de sis milions dos-cents nou mil quatre-cents setanta-un euros amb noranta-set cèntims (6.209.471,97 €), mentre que d'acord amb l'últim Pla d'inversió presentat per REE, corresponent a 2021, la línia autoritzada per la present resolució suposa un volum d'inversió de deu milions nou-cents cinquanta mil set-cents sis euros (70.338.124 €), és a dir, un 43 % superior al projectat.  
D'altra banda, la longitud de la línia elèctrica subterrània (cable) de tensió nominal 220 kV de doble circuit per a fer entrada/eixida en la nova subestació transformadora de 220/20 kV, denominada ST Sancho Llop, des de la línia 220 kV Valldigna - Gandia, prevista en la «Planificació energètica. Pla de desenvolupament de les xarxes de transport d'energia elèctrica 2015-2020», aprovada pel Consell de Ministres, és de 2,8 km de cable per al circuit Valldigna - Sancho Llop i de 3 km de cable per al circuit Gandia - Sancho Llop, mentre que les longituds de la línia autoritzada per la present resolució és de 2,396 km i 2,399 km de cable respectivament per als esmentats circuits.  
De conformitat amb l'últim paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part de Red Eléctrica de España, SA Unipersonal, d'acord amb altres disposicions que resulten aplicables, i especialment les relatives a l'ordenació del territori i al medi ambient.  
El titular d'aquesta autorització estarà subjecte a les condicions d'ordre mediambiental establides en la Declaració d'impacte ambiental (exp. 98/12-AIA) de data 25 de gener de 2013, i la Resolució complementària de data 29 d'abril de 2020, de la Direcció General de Medi Natural i d'Avaluació Ambiental, les quals s'integren en la present resolució.  
El titular de la present autorització tindrà els drets, deures i obligacions recollits en el títol VI de la Llei 24/2013, de 26 de desembre, del sector elèctric i el seu desenvolupament reglamentari. En tot cas, Red Eléctrica de España, SA Unipersonal haurà d'observar els preceptes, mesures i condicions que s'establisquen en la legislació aplicable a cada moment a l'activitat de distribució d'energia elèctrica.  
  
L'incompliment de les condicions i requisits establits en esta autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Atorgar autorització administrativa de construcció del projecte tècnic d'execució, de data abril de 2018, signat per persona tècnica competent i acompanyat de declaració responsable de data 11 de setembre de 2018, d'aquesta, presentat per a la construcció de la instal·lació descrita en el punt primer d'aquesta resolució, i habilitar Red Eléctrica de España, SA Unipersonal per a la construcció de la instal·lació interessada amb compliment dels requisits tècnics exigibles i d'acord amb les condicions següents:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per esta instal·lació i que han sigut acceptats pel titular d'aquesta. En cas que fora necessari introduir modificacions respecte de la documentació presentada i autoritzada, el titular de la present resolució haurà de sol·licitar prèviament a esta direcció general la corresponent autorització.  
  
2. La instal·lació a executar haurà de complir, en tot cas, el que s'estableix en el Reial decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, com també en el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries.  
3. El titular d'aquesta autorització estarà subjecte, addicionalment a les mesures adoptades en el projecte, a les condicions d'ordre mediambiental establides en la Declaració d'impacte ambiental (exp. 98/12-AIA) de data 25 de gener de 2013 i la Resolució complementària de data 29 d'abril de 2020, de la Direcció General de Medi Natural i d'Avaluació Ambiental, que es transcriuen (íntegrament accesible en https://www.tramita.gva.es/csv-front/index.faces'cadena=TH2HZ4BX-IUN1I9L2-SXGYPXAG, (CSV: TH2HZ4BX-IUN1I9L2-SXGYPXAG):  
  
a. S'haurà de disposar d'informe favorable de la Direcció General de Patrimoni Cultural per a l'execució del projecte. S'adoptaran les mesures que este establisca.  
b. Si es genera l'ocupació dels camins ramaders Canyada Real de Castella i assagador del Camí de la Perdició, s'haurà d'obtindre autorització en els termes de la Instrucció de 13 de gener de 2012, de la Direcció General de Medi Natural.  
c. En els trams en què la línia discórrega pròxima a terreny forestal, hauran d'adoptar-se durant les obres i treballs de manteniment les prescripcions del Decret 7/2004, de 23 de gener, en el qual s'aprova el plec general de normes de seguretat en prevenció d'incendis forestals.  
  
d. Caldrà gestionar correctament els residus generats, i evitar especialment l'afecció a llits. S'han de restaurar a les seues condicions inicials les àrees que hagen estat alterades per les obres.  
En la gestió dels excedents d'excavació cal tindre en compte l'Ordre APM/1007/2017, de 10 d'octubre, sobre normes generals de valorització de materials naturals excavats per a la seua reutilització en operacions de rebliment i obres diferents a aquelles en les quals es van generar.  
e. Les accions incloses en el programa de vigilància ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia.  
f. Qualsevol modificació o ampliació del projecte presentat hauran de ser comunicades a l'òrgan ambiental competent que establirà, si escau, l'aplicació de noves mesures correctores.  
4. El termini d'execució de la instal·lació serà de deu (10) mesos des de l'endemà de la seua notificació, i haurà de ser coordinada amb la construcció de la nova ST Sancho Llop a la qual fa connexió (expedients: ATASCT/2011/257/46/E i ATASCT/2011/258/46/E), de manera que puga produir-se de manera racional i òptima per al sistema elèctric la posada en servei efectiva de les dues instal·lacions. No obstant això, amb anterioritat a la seua finalització, podrà sol·licitar-se una ampliació concreta d'aquest termini mitjançant una sol·licitud motivada davant este òrgan directiu, i adjuntar a este efecte la documentació justificativa de la demora i del cronograma de treballs previstos per al nou termini sol·licitat.  
5. Als efectes previstos en l'article 43.1 de la Llei 21/2013, de 9 de desembre, d'avaluació ambiental, Red Eléctrica de España, SA Unipersonal comunicarà a l'òrgan ambiental la data de començament d'execució d'aquest projecte autoritzat.  
6. El titular d'aquesta resolució estarà obligat a comunicar per escrit amb l'adequada diligència les incidències dignes d'esment que es produïsquen durant l'execució, tant a esta direcció general com al Servei Territorial d'Indústria i Energia de València.  
7. Així mateix, el titular d'aquesta resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
8. Sense perjudici del que es preveu en l'article 12.4 del Decret 88/2005, de 29 d'abril, personal tècnic en la matèria adscrit a esta direcció general o del Servei Territorial d'Indústria i Energia podran realitzar les comprovacions i les proves que consideren necessàries durant les obres i quan finalitzen estes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
9. Finalitzades les obres de construcció de la instal·lació, Red Eléctrica de España, SA Unipersonal, en el termini màxim de deu dies hàbils ho comunicarà al Servei Territorial d'Indústria i Energia de València a l'efecte de la sol·licitud de l'autorització d'explotació prevista en l'article 12 del Decret 88/2005, de 29 d'abril. A esta comunicació s'adjuntarà un certificat de direcció i final d'obra, subscrit per persona facultativa competent, que acredite que és conforme als reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte a la present autorització administrativa i autorització de construcció del projecte d'execució. Quan l'esmentat certificat de direcció i final d'obra no estiga visat pel corresponent col·legi professional, haurà d'adjuntar l'oportuna declaració responsable d'acord amb el que s'indica en la Resolució de 22 d'octubre de 2010, de la Direcció General d'Energia, publicada en el DOGV núm. 6389, de data 3 de novembre de 2010.  
  
10. Una vegada atorgada l'autorització d'explotació de la instal·lació interessada en este procediment, en el termini màxim de 10 dies, el Servei Territorial d'Indústria i Energia de València ho comunicarà a esta direcció general, com també a l'òrgan ambiental a l'efecte de l'article 52 de la Llei 21/2013, de 9 de desembre, d'avaluació ambiental, en nom d'aquesta direcció general com a òrgan substantiu.  
  
11. Esta direcció general, prèviament al tràmit de l'oportú procediment, deixarà sense efecte esta autorització en qualsevol moment en què observe l'incompliment o inobservança de les condicions hi imposades.  
  
  
Tercer  
Declarar, en concret, la utilitat pública per a l'establiment de la línia elèctrica subterrània de transport autoritzada en el punt primer d'aquesta resolució, que es concreta en una afecció a les finques particulars, incloses en la relació de l'annex I d'aquesta resolució, amb l'abast i els efectes previstos en el títol IX de la Llei 24/2013, de 26 de desembre, del sector elèctric, i de les seccions 2a i 3a del capítol V, del títol VII, del Reial decret 1955/2000.  
Esta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació a l'efecte de l'article 52 de la Llei de 16 de desembre de 1954, sobre expropiació forçosa, i Red Eléctrica de España, SA Unipersonal adquireix la condició de beneficiari en l'expedient expropiatori.  
  
Igualment, porta implícita l'autorització per a l'establiment o pas de la instal·lació elèctrica sobre terrenys de domini, ús o servei públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i serveis d'aquests i zones de servitud pública.  
  
Quart  
Ordenar:  
- la publicació d'aquesta resolució en el Diari Oficial de la Generalitat Valenciana i en el Butlletí Oficial de la Província de València,  
- la publicació d'aquesta resolució en el Boletín Oficial del Estado, a l'efecte de notificació de la present resolució, quan els interessats siguen desconeguts, s'ignore el lloc de la notificació o bé, intentada esta, no s'haguera pogut practicar, tot això d'acord amb el que determina l'article 44 de la Llei 39/2015, d'1 d'octubre, del procediment administratiu comú de les administracions públiques.  
  
- la notificació d'aquesta resolució a Red Eléctrica de España, SA Unipersonal, a totes les administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, les que han emés, o degueren emetre, condicionat tècnic al projecte d'execució, i les que van informar, o degueren informar, durant la tramitació de la declaració, en concret, de la utilitat pública als titulars de béns i drets afectats, com també a la resta d'interessats en l'expedient, d'acord amb el que es preveu en l'article 52 de la Llei, de 16 de desembre de 1954, d'expropiació forçosa,  
- traslladar esta resolució a la Direcció General de Política Energètica i Mines, del Ministeri per a la Transició Ecològica i el Repte Demogràfic, i a la Comissió Nacional dels Mercats i la Competència.  
  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 148.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Contra esta resolució, que no esgota la via administrativa, podrà interposar-se un recurs d'alçada davant la Secretaria Autonòmica d'Economia Sostenible, Sectors Productius, Comerç i Consum d'aquesta conselleria en el termini d'un mes comptador des de l'endemà de la seua notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 20 de novembre de 2020.- La directora general d'Indústria, Energia i Mines: M. Empar Martínez Bonafé.